《和陶渊明饮酒二十首》
元代·方回

行乐忽有感，当此穷秋时。
吾生会亦尔，落叶与树辞。
田父屋颇宽，生理仅存兹。
积逋既已迫，悉售不复疑。
宁免世人笑，且复相轻欺。
儿辈勿戚戚，酒至姑饮之。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。